ועדת החינוך, התרבות והספורט, כנסת 19, פרוטוקול מספר 311, 2015-01-14 15:00

עמרם מצנע: שלום לכולם, אני מתנצל על האיחור, אנחנו פשוט מקיימים היום רצף של דיונים בניסיון לא להשאיר על השולחן דברים לא סגורים.

עמרם מצנע: במסגרת הזאת אנחנו מקיימים דיון בנושא שאנחנו עוסקים בו מתחילת הקדנציה הנוכחית של הכנסת ה-19, וזה מעבר מכללות ההוראה לות"ת.

עמרם מצנע: הוועדה, מל"ג, ות"ת, מכללות ההוראה ומשרד החינוך רואים חשיבות מיוחדת להעברת מכללות ההוראה לא רק תחת המל"ג אלא גם תחת הות"ת, כהשלמת תהליך שמתמשך לאורך הרבה מאוד שנים לגבי מעמד מכללות ההוראה ומעמד המורה הנובע כמובן מכך.

עמרם מצנע: זה מהלך לא פשוט, מורכב.

עמרם מצנע: שתי מכללות הגיעו לפרקן, אם אפשר לקרוא לזה כך, לאורך תהליך ארוך ומעורבות חשובה של שר החינוך היוצא שי פירון.

עמרם מצנע: אני לפחות הרגשתי שהדברים מסוכמים, סגורים ונשארו רק כמה פרטים טכניים כדי להשלים את העניין.

עמרם מצנע: יכול להיות שזה לא בדיוק כך.

עמרם מצנע: זימנו את הוועדה כדי לשמוע איפה הדברים עומדים, לעזור למי שצריך ואיפה שצריך כדי שזה באמת יקרה ולא יידחה פעם נוספת.

עמרם מצנע: אתם יודעים, כל מי שמעורב בכך יודע שמדובר במהלכים מורכבים.

עמרם מצנע: תמיד יכול לצוץ איזה שהוא נושא ואז דוחים, ממשיכים, פותחים ודנים.

עמרם מצנע: בסוף זה לא מגיע לרגל מסיימת.

עמרם מצנע: כאן אנחנו נמצאים.

עמרם מצנע: נשמע את מנכ"ל מל"ג גדי, נשמע את משרד החינוך, שהם שני הגופים העיקריים, הרגולטורים העיקריים שאמורים להשלים את ההסכם, ונשמע כמובן את המכללות עצמן, את ההסתדרות ואת מי שירצה לדבר.

<גדי פרנק: אנחנו מתקדמים בנושא הזה למרות העובדה שמשרד החינוך פועל לעת עתה ללא שר.

<גדי פרנק: עשינו בינינו את החשיבה, גם ברמת הסגל המקצועי, גם ביני למנכ"לית משרד החינוך.

<גדי פרנק: החלטנו שאת החלק הזה שממש קרוב להשלמה אנחנו רוצים להשלים בכל מקרה, פחות או יותר באותם לוחות זמנים.

<גדי פרנק: מבחינתנו עבדנו על כל הנוסחים ועל כל הנושאים השונים.

<גדי פרנק: יש פה פעם ראשונה גם נושאים יותר עקרוניים שצריכים להיות מלובנים.

<גדי פרנק: אמנם עברה כבר מכללת החינוך של מכללת אחווה, אבל היא הייתה מכללה יותר קטנה.

<גדי פרנק: פה יש מעבר של שתי מכללות מאוד מאוד גדולות ומאוד משמעותיות מבחינת היקף ההכשרה של משרד החינוך – משרד החינוך ירחיב על זה – לכן נדרש היה להסדיר כל מיני נושאים עקרוניים, כגון נושאים שקשורים לאיך יהיה מערך התיאום בין משרד החינוך לבנינו בנושא של המשך הכשרת המורים גם ביום שאחרי, ונושאים שונים נוספים.

<גדי פרנק: אני חושב שהגענו להסכמות שנראות גם לנו וגם למשרד החינוך הסכמות טובות.

<גדי פרנק: הרמה היא בפרטים אחרונים שצריכים לסכם ברמה של ניסוח.

<גדי פרנק: אנחנו צופים שבסוף החודש הזה או לכל המאוחר בראשית החודש הבא ייחתם ההסכם.

<גדי פרנק: ההסכם הוא הסכם מסגרת עקרוני שמדבר עקרונית על המעבר.

<גדי פרנק: יש מסמך שעוסק ספציפית בהיבטים התקציביים והקונקרטיים שנוגעים למעבר של שתי המכללות הראשונות.

<גדי פרנק: המעבר עצמו יקרה דה פקטו באוקטובר הקרוב.

<גדי פרנק: המסמך ייחתם עכשיו, יסוכמו כל הפרטים.

<גדי פרנק: המעבר עצמו יקרה באוקטובר משיקולים שונים שקשורים ליכולת לעשות כרגע העברות תקציבים, ליכולת לתת יותר זמן למכללות להיערך אל מול סגל המורים.

<גדי פרנק: אתה רוצה גם לתת להם את הזמן ללמוד, להבין מה המשמעות.

<גדי פרנק: יש פה את נציגת הסתדרות המורים, אני מניח שהיא תדבר על הדבר הזה.

<גדי פרנק: אנחנו החלטנו כן לקחת את הזמן עד אוקטובר, לא לעשות את זה בלחץ.

<גדי פרנק: הדבר הזה גם אמור להיות איזה שהוא פתח מבחינתנו ואיזו שהיא סנונית לראייה קדימה ולקול קורא למעבר של מכללות נוספות.

<גדי פרנק: דובר שם על מעבר של חלק מהמכללות המגזריות.

<גדי פרנק: שתי המכללות שעוברות בעולם של משרד החינוך משרתות בעיקר את הכשרת המורים בבתי הספר מהחינוך הממלכתי.

<גדי פרנק: בתי הספר כוללים עוד שני מגזרים גדולים נוספים - הממלכתי דתי והמגזר הערבי.

<גדי פרנק: צריך לראות איך יינתן למכללות מהסוג הזה פתרון.

<גדי פרנק: זאת תהיה איזו שהיא יריית פתיחה מבחינתנו למהלך שימשיך להתגלגל גם הלאה.

עמרם מצנע: גדי, אני מבין שיש רק דברי ניסוח ועקרונות, המשפטים וההחלטות סגורים.

<גדי פרנק: כן.

<גדי פרנק: אמור להיחתם בסוף החודש הנוכחי או בראשית החודש הבא.

<גדי פרנק: מבחינתנו לא קבענו עדיין מועד סופי.

<גדי פרנק: זה תלוי גם בלוחות הזמנים של שני הצדדים.

<גדי פרנק: יכול להיות שיהיו דברים נוספים.

<גדי פרנק: זה המועד מבחינתנו.

<גדי פרנק: המועד הזה ממשיך להיות, ללא קשר לשאלות או לחוסר הוודאות הפוליטית, חוסר הוודאות בתקציב המדינה או כל דבר אחר.

<אייל רם: אני מסכים עם כל מילה שנאמרה על ידי גדי.

עמרם מצנע: גם לי יש כבר די הרבה ניסיון בכל מיני תהליכים כאלה.

עמרם מצנע: תמיד אומרים "זה רק עניין טכני, רק עניין של ניסוח", ופתאום צץ איזה עניין שמטרפד את הכל.

<אייל רם: אני לא חושב.

עמרם מצנע: כמו שקרה לפני חצי שנה כמעט.

עמרם מצנע: היינו מסוכמים וסגורים, ואז במשרד החינוך הייתה איזו שהיא מחשבה נוספת.

<גדי פרנק: זה לא היה באותה רמת בשלות.

<גדי פרנק: את רמת הבשלות עכשיו הייתי מתאר בלמעלה מ-99%.

<אייל רם: אני חושב שבמשרד החינוך יש הבנה מלאה שזה הדבר הנכון לעשות, שזה הכיוון.

<אייל רם: גדי אומר שזו רמת הבשלות, אבל ברמה התפישתית משרד החינוך צעד, בעיני, צעד מאוד מאוד גדול קדימה.

<אייל רם: מי שוותיק יותר ממני יעיד.

<אייל רם: אני חושב שהיו לנו 3 דברים שהיינו צריכים להסדיר והסדרנו אותם.

<אייל רם: לגדי ולי יש כבר מסמך שאנחנו מסכימים עליו לגמרי.

<אייל רם: זה פשוט נמצא כרגע בעוד אישורי יועצים משפטיים וכו'.

<אייל רם: היינו צריכים להסדיר את הקשר של המכללות עם המשרד ביום שאחרי כי יש תקצובים נוספים שימשיכו להיות על ידי משרד החינוך למכללות, קרי תכניות ייחודיות, מצטיינים, סטאז', גמול למורים מאמנים, כל מיני סוגיות שהיינו צריכים להסדיר אותן גם ברמה הפרוצדוראלית.

<אייל רם: זה דבר אחד שעשינו.

עמרם מצנע: זה משהו דומה לתכניות ייחודיות שאתם מממנים באוניברסיטאות.

<אייל רם: אין כמעט.

עמרם מצנע: אין כמעט?

<אייל רם: לא.

<אייל רם: משהו מאוד מעניין שקרה בתוך המהלך שזה פתח לנו קשר אדיר בבניית קבוצות של הכשרת מורים באוניברסיטאות, מערכת יחסים שאנחנו בונים איתן על רקע זה.

<אייל רם: היה הרבה פעמים במשרד שהמכללות הן של המשרד, האוניברסיטאות לא.

עמרם מצנע: גם אם לא בא לשמו זה מאוד חשוב.

<אייל רם: אני ממש רואה את זה ככה.

<אייל רם: את זה הסדרנו.

<אייל רם: הדבר השני שהיינו צריכים להסדיר לעומק זה את הקשר של הות"ת והמשרד.

<אייל רם: פה בנינו איזה שהוא מסמך עקרונות של מנגנון תיאום, באיזה נושאים הוא מתעסק, איך הוא מתעסק.

<אייל רם: בחרנו את המילים בקפידה.

<אייל רם: אנחנו מיושרים שם.

<אייל רם: הסוגיה השלישית היא הקשר של שאר המכללות לות"ת, שאר מערכות הכשרת המורים לות"ת.

<אייל רם: שם יש לנו הצהרת כוונות כללית, אנחנו לא יכולים לרדת לרזולוציה.

<אייל רם: זה קשור בעד הרבה גורמים אחרים.

<אייל רם: הלוואי ויכולנו להגיע לפה ולהגיד, תקשיבו, זה מחר - ולחלק הזמנות.

<אייל רם: אם היית מזמין אותנו בעוד שבוע, יכול להיות שזה היה קורה.

<תמר אריאב: אני חושבת שהמוסיקה שאתה שומע פה היא מוסיקה מאוד ייחודית וטובה, ואני מאוד רוצה להחמיא לאנשי המשרד ולאנשי ות"ת על כך שמדברים אותה שפה.

<תמר אריאב: זה לא דבר קל.

<תמר אריאב: עם זאת, אני חושבת שהיה דד ליין.

<תמר אריאב: קודם כל, היה דד ליין אחד עוד לפני תחילת שנת הלימודים האקדמית.

<תמר אריאב: הוא נדחה מכל מיני סיבות, כמו שאתה אמרת.

<תמר אריאב: כמעט הכל היה סגור, רק כמה דברים לא היו סגורים.

<תמר אריאב: אחר כך השר פירון, עוד בהיותו שר, קבע את הדד ליין של 15 בדצמבר.

<תמר אריאב: עברנו את הדד ליין הזה.

<תמר אריאב: שמעתי את הדד ליין 15 לינואר.

<תמר אריאב: עכשיו אני שומעת מתי שהוא בסוף ינואר, תחילת פברואר.

<תמר אריאב: אני מבקשת להביע את אי הנחת וגם את המצוקה הגדולה שיש בתוך המוסדות עם ההתמהמהות וההשתהות בדברים.

<תמר אריאב: בהרבה מאוד מערכות ובהרבה מאוד נושאים אנחנו כבר עובדים עם ות"ת - הכנת המאזן, דיווחים על שכר, דיווחים על סטודנטים.

<תמר אריאב: אנחנו כבר במערכות ות"תיות.

<תמר אריאב: הכסף הוא של משרד החינוך.

<תמר אריאב: אין חתימה.

<תמר אריאב: גם לא ראינו את ההסכם שלנו.

<תמר אריאב: הייתי מאוד שמחה אם היה נקבע פה מועד שמחייב את כולם כך שהיינו יודעים שזה התאריך ועד התאריך הזה צריך לגמור את כל הדברים, גם את הסכם המסגרת וגם את ההסכם הפרטני של בית ברל, כדי שנדע שזה התאריך לפני הבחירות הבאות, והמבין יבין.

<תמר אריאב: אני אומרת שיש המון רצון טוב וכוונות טובות, אבל זה לא מגיע לנקודה הזאת של החתימה.

<נחמה רבנר: אני בהחלט מתחברת לדברי פרופ' אריאב על העניין הזה של הזמנים ולוחות הזמנים.

<נחמה רבנר: יש לי כאן את הפרוטוקול של שנה שעברה, של הישיבה שהייתה לנו בנושא הזה.

<נחמה רבנר: בהחלט מציינים שאוטוטו זה ב-2014, בתשע"ה.

<נחמה רבנר: ביקשת ודרשת שיקפצו למים.

<נחמה רבנר: כמו כן, הוועדה ביקשה התאמות זמניות להיטיב את שכר המרצים, להתאים אותו לעולם החדש, לסגור הסכמי שכר.

<נחמה רבנר: כמו שאמרת, תמר, שום דבר לא נעשה עד כה.

<נחמה רבנר: נכון להיום אנחנו נמצאים בכמעט סוף חתימה על הסכם שכר שנותן איזו שהיא תוספת שכר למרצים שעובדים כבר עכשיו במכללות הגדולות בתנאי ות"ת.

<נחמה רבנר: כל מה שנדרש מאוניברסיטה או ממכללה שהיא ות"תית נדרש מהמרצים שלנו, ללא שום תוספת, ללא שום תקציב נוסף, כולל תנאים פיזיים שדרושים על מנת להעביר אותם לעולם הות"ת.

<נחמה רבנר: אני מקווה שעד סוף החודש, כמו שכולנו מקווים, נצליח להגיע לחתימה על ההסכם שהוא הסכם שנותן תוספת שכר למרצי המכללות ואיזה שהוא פתח, כיוון לעולם הות"תי.

<נחמה רבנר: זה אומר לנו ולכם שהסתדרות המורים אינה מתנגדת באופן עקרוני למעבר לות"ת.

<נחמה רבנר: הייתה לנו פגישה עם גדי פרנק, עם משרד החינוך, עם אייל ועם נוח על העניין הזה של איפה מקום האיגוד המקצועי בכל הנושא של המעבר.

<נחמה רבנר: ידוע שמבחינה משפטית יש פסיקות משפטיות שמדברות על - -

עמרם מצנע: אני מבין שבהסכם ניתנת הזכות, גם למכללות הבאות שתעבורנה, לכל מרצה להחליט אם הוא רוצה להמשיך עם ההסכם המקצועי שיש לו עם הסתדרות המורים, או לעבור למסלול האקדמי.

<נחמה רבנר: נכון.

<נחמה רבנר: קודם כל, אין עוד שום עולם אחר, לא של היום ולא בעתיד.

<נחמה רבנר: מה שביקשנו בפגישה זה שההסתדרות המורים תהיה האיגוד המקצועי שיעמוד מול הות"ת, שיעבוד מול תנאי העסקה ותנאי השכר של המרצים בעולם האחר, בעולם ות"תי.

<נחמה רבנר: יש הסכמה והיענות מצד הות"ת להיות מול האיגוד המקצועי, בתנאי שמבחינת תנאי ההסתדרות זה אכן יהיה הגוף הגדול, היציג של מרצי המכללות.

<נחמה רבנר: אנחנו מבינים שהולך להיחתם איזה שהוא הסכם עם שתי המכללות הגדולות.

<נחמה רבנר: ביקשנו ואפילו דרשנו ממנכ"ל הות"ת לשבת איתנו על מנת לתאם את תנאי העברה, את תנאי העסקה, מעבר של סגל קיים מול סגל חדש.

<נחמה רבנר: כל החלק הזה צריך להיות מסודר.

<נחמה רבנר: אנחנו מקווים שאכן זה יהיה.

<יעקב ג'וליאן כץ: אני רוצה להביע חשש כמייצג מכללה שאינה עוברת בפעימה ראשונה.

<יעקב ג'וליאן כץ: אני מקנא מאוד באלו שעוברות.

<יעקב ג'וליאן כץ: אני חושש מאוד, על פי הניסיון המצטבר בכל מיני מעברים מהסוג הזה, שמשהו ייתקע באמצע ואלה שיעברו ייהנו, מי שלא יעבור יהיה חסר.

<יעקב ג'וליאן כץ: אני חושב שעד שלא מדגישים את הצורך ליצור שוויון בתקציבים ובתנאים לאלה שנשארים במשרד החינוך, שכרו יוצא בהפסדו, מבחינתי.

עמרם מצנע: כמה סטודנטים במכללה אצלכם?

<יעקב ג'וליאן כץ: כ-2400 לתארים.

<יעקב ג'וליאן כץ: עוד היד נטויה.

עמרם מצנע: כשאתה אומר "לתארים" - -

<יעקב ג'וליאן כץ: תואר ראשון ושני.

עמרם מצנע: למקצועות ההוראה.

<יעקב ג'וליאן כץ: הוראה.

<יעקב ג'וליאן כץ: אנחנו מכללה להכשרת מורים.

עמרם מצנע: החשש שלך ברור.

<קריאה: החשש של כולנו.

עמרם מצנע: החשש הזה ברור.

עמרם מצנע: זה הרעיון של ות"ת, מל"ג ומשרד החינוך.

עמרם מצנע: צריך להבין שאחד הכיוונים פה הוא שמכללות קטנות תצטרכנה להיסגר.

עמרם מצנע: זאת הסיבה ששאלתי כמה אתם במכללה.

עמרם מצנע: זה מספר סביר.

עמרם מצנע: הרעיון בתהליך הזה הוא לצמצם את היקף המכללות הקיימות, לא את הסטודנטים.

עמרם מצנע: את הסטודנטים אפשר רק להגדיל.

<יעקב ג'וליאן כץ: אני רוצה להדגיש בנושא הזה של סגירת מכללות קטנות.

<יעקב ג'וליאן כץ: אנחנו לא רוצים לסגור את אוניברסיטת ואסאר, דרמות' או בסון בארצות הברית.

<יעקב ג'וליאן כץ: הן אוניברסיטאות קטנות מאוד ואיכותיות מאוד.

עמרם מצנע: מה זה "קטנות"?

עמרם מצנע: כמה סטודנטים יש בכל אחת מהן?

<יעקב ג'וליאן כץ: 1500 סטודנטים, 2000 סטודנטים.

עמרם מצנע: אני סתם הערתי את זה, זה לא הנושא על סדר היום.

עמרם מצנע: אין ספק שהרפורמה הזאת - -

<קריאה: זה מוסדות פרטיים.

<קריאה: בארצות הברית זה מוסדות פרטיים.

<יעקב ג'וליאן כץ: הם נושאים את עצמם.

<יעקב ג'וליאן כץ: השאלה אם המוסד נושא את עצמו ב-500 תלמידים, ב-1000 תלמידים, והאם יש לו חתני פרס נובל או לא.

עמרם מצנע: הכיוון ברור.

עמרם מצנע: ביקשתי בזמנו שהות"ת יחליט כל שנה על מעבר של 2,3 מכללות לתוך הות"ת.

עמרם מצנע: את ה-2 האלו, עם כל הסיבוך של אז, היה יחסית פשוט, כי הן עושות הכנות כבר הרבה זמן.

עמרם מצנע: אין ספק שאחת הבעיות זה לא עצם ההחלטה על המעבר, אלא הכנת המכללה ליכולת לעבוד בסטנדרטים, בתנאים ובכללים שנקוטים בות"ת, כפי שאתה בטח יודע.

<זמירה מברך: אני רוצה להמשיך את הקו שאמרת ולהתייחס.

<זמירה מברך: גם אני חושבת שהמעבר לתקצוב ות"ת הוא מבורך, הוא יהיה טוב והוא ישדרג את הכשרת המורים בישראל, אבל כשאנחנו יורדים לרזולוציה קצת יותר נמוכה כדי לראות את הקריטריונים שקבעו לצורכי המעבר של המכללות הבאות, אחד הקריטריונים הוא חובת איחוד עם מכללה אחרת, מתוך מגמה להקטין את מספר - -

עמרם מצנע: זה די ירד - -

<זמירה מברך: זה ירד?

<זמירה מברך: אני הבנתי שזה עומד על הפרק.

עמרם מצנע: חובת האיחוד.

<אייל רם: יש מספר אפשרויות.

<אייל רם: יש יותר מאפשרות אחת.

עמרם מצנע: זה לא יורד באופן מוחלט, אבל אני חושב שיש הבנה היום שזה אפשרי רק בתנאים מסוימים.

<זמירה מברך: בדיוק.

<זמירה מברך: על זה בדיוק רציתי לדבר.

<זמירה מברך: אני אתן דוגמה את מכללת דוד ילין.

<זמירה מברך: דוד ילין היא מכללה בזרם הממלכתי בירושלים.

<זמירה מברך: כל המכללות האחרות לחינוך בירושלים הן מכללות בזרם הממלכתי-דתי שלא מעוניינות או לא יכולות, תלוי איך אתה מגדיר את זה, להתאחד עם מכללה חילונית, למרות הרצון שלנו להתאחד.

<זמירה מברך: הקריטריון הזה הוא פשוט קריטריון שהוא לא ישים בפועל.

<זמירה מברך: גם אם החתן או הכלה רוצים, אי אפשר לעמוד בו.

<זמירה מברך: אני לא חושבת שזה הפורום שצריך להיכנס לרזולוציה של כל אחד ואחד מהקריטריונים, אבל צריך לשבת ולהסתכל האם הקריטריונים ישימים בפועל.

<זמירה מברך: גם אם יש רצון מאוד מאוד טוב לעשות את זה, עדיין לא ברור אם הקריטריונים ישימים.

<זמירה מברך: אני הקמתי את הקריטריונים והתחלתי לעבוד איתם בכל המכללות הציבוריות בירושלים, אפילו בכמה שאינן ציבוריות.

<זמירה מברך: זה פשוט לא ישים.

<זמירה מברך: זה לא הולך.

<זמירה מברך: לגבי קריטריונים אחרים, אני לא יודעת באיזו מידה אנחנו רוצים פה לרדת ולהתייחס לכל אחד ואחד.

עמרם מצנע: זה לא הנושא.

עמרם מצנע: זה יצטרך לעלות לסדר היום.

<זמירה מברך: בדיוק.

<זמירה מברך: אני חוזר למה שאמרה תמר.

<זמירה מברך: בהנחה שעד סוף ינואר ייחתם ההסכם ועכשיו פותחים את השלב השני, אולי כדאי לשבת ולהסתכל על הקריטריונים, לראות באיזה מידה הם ישימים.

<זמירה מברך: צריך לעשות ועדה שתהיה מורכבת גם וגם, לא רק ות"ת, מל"ג.

<זמירה מברך: יש אילוצים בשטח.

<בשאר סעד: בהמשך לדבריה של זמירה, מה לגבי יישום הקריטריונים על המכללות הערביות?

<בשאר סעד: יש 3 מכללות ערביות שלא עומדות בקריטריונים של המעבר לות"ת.

<בשאר סעד: מה המצב?

<בשאר סעד: איך עושים?

<בשאר סעד: 95% מאלה שלומדים במכללה הן בנות.

<בשאר סעד: אם אין מכללה, הן לא יוכלו ללמוד.

שמעון אוחיון: אתה מדבר רק על הקריטריון של המספרים.

<בשאר סעד: מספרים.

עמרם מצנע: לא, מספרים ואיחוד.

<זמירה מברך: אצלנו זה האיחוד.

<זמירה מברך: אנחנו בדוד ילין עומדים בכל הקריטריונים, למעט האיחוד.

<קריאה: לכולם.

עמרם מצנע: כמה אתם מונים בדוד ילין?

<חוה גיא: .

<חוה גיא: 2590 ללימודים לתואר, 2500 ללימודים במסגרות אחרות.

<זמירה מברך: לימודי תרפיה, לימודי MA.

<זמירה מברך: סך הכל זה כמעט 5000.

<נריה משה גוטל: בעוכרי המהלך הזה ניצבת ההיסטוריה במידה מסוימת.

<נריה משה גוטל: כל אחת ואחת מהמכללות שלא מעוניינת או לא מאמינה בעניין הזה תדבר על התחום של ההיסטוריה.

<נריה משה גוטל: ההיסטוריה מלמדת שהזמירות האלו נשנו ונאמרו כאן לפני עשור, לפני למעלה מעשור, לפני 15 ו-20 שנה, עם כמה וכמה שרי חינוך וכו'.

<נריה משה גוטל: זאת עובדה.

<נריה משה גוטל: אני מאוד מאוד מברך על המהלך הזה.

<נריה משה גוטל: אני נמנה עם אלה שמברכים על המהלך הזה.

<נריה משה גוטל: הזמירות הנשמעות כרגע הן שונות לגמרי.

<נריה משה גוטל: זמירות כאלו לא היו במשרד החינוך ובמידה מסוימת גם לא במל"ג, ות"ת.

עמרם מצנע: איזה זמירות?

<נריה משה גוטל: זמירות שמקדמות מהלך כזה באופן פעיל, נמרץ ומעוניין.

<נריה משה גוטל: סגנון כזה לא נאמר.

<נריה משה גוטל: עד לפני שנה וחצי, שנתיים לא היו זמירות כאלו.

<נריה משה גוטל: אני לא מדבר כרגע על דקלרציה מהקודקודים, אני מדבר כרגע ברמה פקידותית מעשית, זו שמובילה בסופו של דבר את המהלכים, כפי שכולנו יודעים.

<נריה משה גוטל: זה בהחלט סגנון אחר.

עמרם מצנע: במונחים צבאיים, בהנחה שהמעבר יקרה בסוף החודש הזה, תחילת החודש הבא, קוראים לזה הבקעה, אחר כך באים הגייסות.

<נריה משה גוטל: אם אני ממשיך את הדימויים האלה, הם היו בשלב הזה בשלב המגננה.

<נריה משה גוטל: חלק מהמגננה זה ההתקדמות לאחור בהרבה מאוד מובנים.

<נריה משה גוטל: גם את זה אנחנו מכירים.

<נריה משה גוטל: יש 3 סוגי מכללות.

<נריה משה גוטל: יש את המכללות שבעזרת השם בעוד חודש, חודש וחצי, חודשיים יעברו לות"ת.

<נריה משה גוטל: זה בקצה האחד.

<נריה משה גוטל: בקצה השני יש כאלו שלא יעברו לות"ת, ייסגרו או לא ייסגרו.

<נריה משה גוטל: אני אחדד את הנקודה הזאת בעוד דקה או שתים.

<נריה משה גוטל: יש את אלה שנמצאים בתווך ומסתכלים מה קורה.

<נריה משה גוטל: בנושא הזה, וזאת הנקודה שאני רוצה לחדד, השאלה המשמעותית היא באיזו מידה הרשויות - הרשות המרכזית זה משרד החינוך - יהיו מעורבות ופעילות בתחום הזה.

<נריה משה גוטל: זאת נקודה מאוד חשובה, לכן פתחתי בסיפור של ההיסטוריה.

<נריה משה גוטל: השניים יעברו.

<נריה משה גוטל: יבוצעו מהלכים מאוד ברורים וקונקרטיים שיאמרו "לנו אתה אם לצרינו", עוברים או לא עוברים.

<נריה משה גוטל: אלה שאינם עוברים – אני ממשיך את הסגנון שלך - חדלים.

<נריה משה גוטל: אם הם חדלים, מה יהיו הפעימות בתווך?

<נריה משה גוטל: דיברת לפני כן על מעבר של 2,3 מכללות בשנה כדוגמה.

<נריה משה גוטל: זאת אמירה מאוד משמעותית.

<נריה משה גוטל: זה נותן את הצינור.

<נריה משה גוטל: יש דברים נוספים שצריכים לעשות בדרך.

<נריה משה גוטל: אם המדינה, במובן הרחב והעמוק של המילה, החליטה החלטה - הנושא הזה מאחורינו כהחלטה, לא כביצוע - אז לדבר הזה צריכות להיות משמעויות באופן מידי וקונקרטי.

<נריה משה גוטל: זה לא אמור בעוד 7 שנים, אלא בעוד שנה, שנתיים ובעוד 3.

<נריה משה גוטל: בסופו של דבר צריכה לצאת אמירה מאוד ברורה לכאן או לכאן.

<נריה משה גוטל: זה גם הוגן והגון כלפי המרצים, כלפי התלמידים, כלפי המכללות וכדומה, וזה גם מצביע על המהלך ועל מחויבות למהלך הזה.

<נריה משה גוטל: אז נדע בדיוק איפה אנחנו עומדים.

<נריה משה גוטל: אשר לסיפור של איחודים או לא איחודים.

<נריה משה גוטל: כן, זה יהיה חלק מהמהלך.

<נריה משה גוטל: יש לך ניסיון בנושא של משרד החינוך ושרי החינוך השונים, אז אתה זוכר שהיו זמירות תוקפניות יותר ותקיפות יותר, הייתי אומר על גדר הכפייה, שלא התממשו, והיו כאלה שהיו בגדר של צ'ופרים כאלה ואחרים שגם לא התממשו.

<נריה משה גוטל: משרד החינוך, כרשות המרכזית בנושא הזה, צריך, לפחות כרגולטור בנושא של התקציב, לומר את האמירה שלו בצורה מאוד מאוד ברורה.

<נריה משה גוטל: נכון לעכשיו אני יודע שאמורים לצאת ניירות בנושא הזה.

<נריה משה גוטל: הייתה לי פגישה אישית עם אייל.

<נריה משה גוטל: בפורום יותר גדול שמעתי שאמור לצאת נייר מאוד מאוד ברור ומאוד מאוד קונקרטי בנושא הזה.

<נריה משה גוטל: אני חושב שזאת נקודת המבחן.

<אייל רם: אני כבר מרגיש סביב השולחן את הלחץ של היום שאחרי.

<אייל רם: זה מראה על הנכונות שלנו בגלל שאנחנו ערב חתימה.

<אייל רם: זה חלק מהסיפור.

<אייל רם: זה ברור לגמרי.

<אייל רם: יש לנו הכרעה משותפת שנהיה בתוך הזירה, לא ננופף ונאמר, זאת המשוכה, תשברו את הראש, כל אחד שיעשה מה שיקרה לו ונראה מה יהיה, אלא אנחנו, משרד החינוך וות"ת, לוקחים שם אחריות משותפת בניהול של המהלך הזה ומה שיקרה.

<אייל רם: בזה יש לנו הסכמה מאוד מאוד ברורה.

<אייל רם: כמובן שהמציאות השתנתה לנו בתוך הדברים האלה בשביל לצאת בהצהרות.

<אייל רם: אנחנו כן אומרים שזה לא רק איחוד של מכללות, אלא גם אופציה של איחוד עם אוניברסיטאות במודל של teachers collage ובמודלים של איחוד עם מכללות כלליות.

<אייל רם: במקומות מסוימים זה יכול להיות פתרון.

<אייל רם: אז אתה יכול להרוויח בוגרי BA שבאים לעשות תעודת הוראה.

<אייל רם: במקומות מסוימים בארץ זה יכול להיות פתרון.

שמעון אוחיון: הסיפור הזה של חיבור של מכללות לאוניברסיטאות הוא לא על הפרק.

<אייל רם: כן.

עמרם מצנע: אני מבין שעם אוניברסיטת חיפה יש איזה דו שיח.

<אייל רם: יש רבי שיח רחבים בכל מיני מקומות.

<אייל רם: אנחנו בהחלט רוצים לפתוח את האופציה הזאת עם מכללות אזוריות מתוקצבות אחרות.

<אייל רם: יש פה מציאות מורכבת, זה ברור.

<אייל רם: אנחנו מיודעים לה.

<גדי פרנק: אנחנו נסיים את זה החודש.

<גדי פרנק: אנחנו מחויבים לגמרי למהלך.

<גדי פרנק: רק בשביל להבהיר, אנחנו מחויבים מספיק למהלך בשביל שביום שאחרי אנחנו לא נשב, נחכה ונראה מה קורה הלאה.

<גדי פרנק: מאחר ולפחות 2 או 3 שרי חינוך אחרונים היו מחויבים למהלך, כנ"ל ות"ת כגוף היו מחויבים למהלך, אנחנו מתכוונים בטווח הנראה לעין - אני לא בטוח אם נחכה או נדרש בלוח הזמנים הפוליטי - לצאת גם בקול הקורא הבא למכללה ולמכללות הבאות.

<גדי פרנק: יש איזה גבול שאנחנו מסוגלים להקל בלי כל יושבי הראש מעלינו.

<גדי פרנק: תיקחו בחשבון שאנחנו בסוף סגל מקצועי שצריך בדמוקרטיה לתת דין וחשבון למי שמעליו.

<גדי פרנק: הכוונה היא שכן, הצוות המקצועי אצלנו וגם משרד החינוך עובדים כבר על הקול הקורא הבא.

<גדי פרנק: אני לא יודע אם זאת על מכללה אחת, 2 או 3, אבל הכוונה כבר לצאת עם זה לדרך.

<גדי פרנק: דיברו פה על הרשויות.

<גדי פרנק: חייבים להגיד שיש גם מחויבות של משרד האוצר לתהליך הזה.

<גדי פרנק: זאת מחויבות חשובה.

<גדי פרנק: יש פה שני גופים שעובדים טוב ביחד.

<גדי פרנק: משרד האוצר הוא גורם חשוב בעניין הזה.

<גדי פרנק: אני חושב שהמחויבות של משרד האוצר - אני לא יודע אם צריך לשים את המספרים על השולחן - לשים תקציבים נכבדים גם בתקופה לא פשוטה של תקציב בשביל לאפשר את המעבר הזה, בשביל לאפשר תנאים פיזיים כמו שדובר עליהם קודם במעבר הזה, היא לא משהו שצריך לזלזל בו.

<גדי פרנק: אני חושב שאם שלושת הגורמים האלה, כולל משרד האוצר, ימשיכו להיות מחויבים בדרג המקצועי, אני מקווה שגם בדרגים מעל, המהלך הזה יכול להמשיך ולהתגלגל בצורה מוצלחת.

<יצחק רסלר: אני ממש מתפעם מההסכמות ומההרגשה הטובה שבאמת מתקדמים לקראת איזה שהוא - -

עמרם מצנע: זה מדאיג אותך, אני מבין.

<יצחק רסלר: אני מיד אגיד לך שזה נכון.

<יצחק רסלר: תראו, רבותיי, הכל נפלא, אבל כל המהלך הזה הוא על גבם של המורים, המרצים.

<יצחק רסלר: אני מבקש לחדד את מה שאמרה חברתי נחמה.

<יצחק רסלר: אנחנו כאן עוברים מבעלות אחת לבעלות אחרת מבחינת כל נושא תנאי השכר ותנאי העבודה.

<יצחק רסלר: בכל מקום שנעשה דבר כזה הדבר נעשה אך ורק בתיאום עם הארגונים היציגים.

<יצחק רסלר: לא ייתכן שהמהלך שאנחנו מדברים עליו ומברכים עליו, גם הסתדרות המורים מברכת, ייעשה ללא הידברות עם הסתדרות המורים, שהיא הגוף היציג של מרצי המכללות.

<יצחק רסלר: רק אז אפשר יהיה לקיים את המעבר.

<יצחק רסלר: אני לא רוצה במעמד חגיגי זה לבוא ולאיים או להגיד משהו מעבר לזה, אבל בהחלט זה חייב להיות ברור.

<יצחק רסלר: הייתה לנו שיחה עם גדי פרנק ועם אייל.

<יצחק רסלר: אני חושב שיש הסכמה בעניין.

<יצחק רסלר: אני רוצה להמחיש כאן שזה צריך לקרות.

<יצחק רסלר: שיהיה ברור, לא תתרחש העברה בלי שיחה איתנו ובלי הידברות.

<יצחק רסלר: אני מקווה שזה ברור.

שמעון אוחיון: זה לא רק העניין של שכר, מדובר גם במעמדם.

<יצחק רסלר: כל תנאי העבודה והשכר.

<יצחק רסלר: במילים פשוטות: הסכם קיבוצי.

עמרם מצנע: זה נלקח בחשבון.

<יצחק רסלר: המילה הזאת חייבת להיות שזורה.

<יצחק רסלר: מישהי כאן, אני לא זוכר מי, זרקה שתהיה אפשרות למרצים לבחור איזה תנאי שכר.

עמרם מצנע: לא איזה תנאי שכר.

<יצחק רסלר: איזה תנאי עבודה.

<יצחק רסלר: אני לא מכיר שום מוסד שהייתה בו העברת בעלות או שינוי תנאי שכר ואמרו לעובד: תשמע, יש עכשיו תנאים חדשים, תבחר אם אתה נשאר בגוף היציג שלך או עובר לגוף אחר.

<יצחק רסלר: אין דבר כזה.

<יצחק רסלר: גם לא יהיה.

עמרם מצנע: אל תשכח שזה לא מעבר מבעלות לבעלות, זה הרבה יותר מזה.

<יצחק רסלר: נכון.

עמרם מצנע: מכללות שעוברות לות"ת מקבלות מענק כמו המוסדות האקדמיים, האוניברסיטאות והמכללות הכלליות.

עמרם מצנע: עם כל הכבוד להסתדרות, ואין לי שום דבר נגד ההסתדרות, בטח לא נגד הסתדרות המורים וגם לא הקשר שלכם ארוך הטווח עם מכללות ההוראה עוד כשהם היו סמינרים בכלל, השינוי הוא שינוי מעמדי חשוב ומכובד.

עמרם מצנע: הפתרונות במעבר הם כאלה שאומרים למרצה ותיק: אם אתה רוצה להישאר במסלול שבו אתה נמצא כבר 10,15,20 שנה, נכבד את רצונך, אבל אם אתה צעיר שמתחיל וכדומה, אתה נכנס למסלול אחר.

עמרם מצנע: אני לא מאמין בזה שההסתדרות תמשיך להיות האיגוד המקצועי של אוניברסיטת y,z ו-x.

שמעון אוחיון: זה מה שהוא רוצה לשמוע.

עמרם מצנע: זה קיים.

<גדי פרנק: מדינת ישראל היא לא הבעלים במובן של המעסיקה של המכללות כבר זמן רב.

<גדי פרנק: כל אחת מהמכללות היא עמותה כשלעצמה, היא המעסיקה הישירה.

<גדי פרנק: ישבנו עם הסתדרות המורים בפגישה, אני חושב, טובה.

<גדי פרנק: גם הוצאנו סיכום דיון.

<גדי פרנק: אנחנו עדיין בהתכתבות על הערות כאלו ואחרות על סיכום הדיון.

<גדי פרנק: הסברנו את ההקשר הזה.

<גדי פרנק: אנחנו רואים את עצמנו יותר כרגולטור.

<גדי פרנק: אנחנו נותנים יותר חופש למכללות כמעסיקות.

<גדי פרנק: אני חושב שזה חלק חשוב מהמעבר כשלעצמו.

<גדי פרנק: זה חלק ממה שרצו להשיג במעבר הזה.

עמרם מצנע: זה מסלול הקידום בתארים.

<גדי פרנק: בהחלט.

<גדי פרנק: מצד שני, אנחנו מכבדים התארגנויות של סגל בכל המוסדות שלנו.

<גדי פרנק: אמרנו את זה.

<גדי פרנק: אנחנו לא כופים אף פעם על סגל שלא יהיה לו איזה שהוא ארגון יציג.

<גדי פרנק: זה בסדר גמור.

<גדי פרנק: אם יש סבירות מסוימת שהסגל ירצה, ואני מניח שזה סביר, להמשיך להיות מיוצג, אנחנו לא נכפה עליו לא להיות מיוצג על ידי מישהו מסוים.

<גדי פרנק: זה ברור.

<גדי פרנק: חלק מהעובדה שאנחנו עושים את כל המעבר באוקטובר זה גם מסיבות אחרות.

<גדי פרנק: זה מקנה לנו זמן שיאפשר מספר פגישות עם נציגי הסתדרות המורים בשביל להציג להם את הדברים.

<גדי פרנק: הם ביקשו גם פגישות קצת יותר רחבות שיהיו בהן עוד נציגים של מכללות נוספות במטרה שהמידע הזה יעבור, שהמידע יזרום, שהם ירגישו יותר נוח עם זה.

<גדי פרנק: אנחנו מתכוונים לעמוד בזה.

שמעון אוחיון: הסוגיה הזאת צריכה להיות מבורכת מלכתחילה, כלומר לנסות להעביר, לקדם ולתרום למעמדן ולדימוין של המכללות לחינוך ולהוראה כמוסד אקדמי, על כל ההשלכות.

שמעון אוחיון: בוודאי שצריך לברך על כך.

שמעון אוחיון: אני חושב שכל מוסד שיעבור למסגרת של ות"ת וייהנה מהתקצוב ומהתנאים שמקובלים באוניברסיטאות יתרום, במיוחד כאשר הוא גם ישמור על האוטונומיה שלו.

שמעון אוחיון: הניסיון שראיתי עם בתי ספר לחינוך שיושבים באוניברסיטאות מבחינה ות"תית לא היטיב עמם.

שמעון אוחיון: לא תמיד בתי הספר לחינוך, למרות שמבחינת תקצוב תומחרו בתעריפים של האוניברסיטאות, קיבלו את מה שהם קיבלו.

שמעון אוחיון: אני מדבר מתוך ניסיון.

שמעון אוחיון: אני יודע מה הייתה העלות של בית ספר לחינוך במוסד כזה לות"ת ומה בסופו של דבר קיבלה אותה יחידה באוניברסיטה.

שמעון אוחיון: אנחנו צריכים, כדי להבטיח את התקדמותן של אותן מכללות שיעברו לות"ת, לתת להן את התנאים.

שמעון אוחיון: רבותיי, העניין הזה הוא לשפר את מעמדו של מקצוע החינוך וההוראה.

שמעון אוחיון: זה חלק מזה.

שמעון אוחיון: אתה כל כך שמח על ההסכמים עם ההסתדרות, עם אופק חדש.

שמעון אוחיון: עדיין נמצאים המורים בתחתית הטבלה של השכר במגזר הציבורי.

שמעון אוחיון: אני בוודאי אברך על כך שאותן מכללות שמתקדמות לות"ת על פי התנאים, בוודאי גם החלק המחקרי שיושקע, יתרמו הרבה מאוד גם למעמדו של המקצוע ולחקר של תחום החינוך וההוראה.

שמעון אוחיון: יחד עם זה, אני מזדהה עם הדרישה, הבקשה שפרופסור יעקב כץ העלה בעניין הזה, שלגבי מי שנשאר ונמצא במשרד החינוך לא ייווצר פער כזה גדול בין מה שהוא מקבל לבין מה שיקבלו אחרים.

שמעון אוחיון: צריך לשמור על איזו שהיא מסגרת סבירה פחות או יותר.

שמעון אוחיון: בסופו של דבר צריך לברך על הצעד הזה.

שמעון אוחיון: אני עוד לא רואה מדוע צריך להכתיב את סוגיית האיחוד והמיזוג אם המכללות עומדות בקנה מידה מספרי סביר כיחידה אוטונומית, תקציבית, כלכלית שיכולה להצדיק את קיומן.

שמעון אוחיון: אני בוודאי הייתי מברך על כך.

שמעון אוחיון: הייתי רוצה לראות את כולם צועדים, יוצאים מתוך משרד החינוך לאותה יחידה נכבדת שנקראת ות"ת, על כל המשתמע מכך.

<זמירה מברך: אני רוצה להעלות כאן עוד נקודה אחת שלא עלתה עד עכשיו, והיא דרגות הקידום במכללות להוראה שלמיטב ידיעתי דנים בזה ואמור להיחתם בזה חוזר חדש.

<זמירה מברך: דרגות הקידום במכללות לא דומות והקריטריונים לא דומים לדרגות הקידום באוניברסיטאות.

<זמירה מברך: ממש לא דומים.

<יצחק רסלר: זה עובר שינוי, משנים את זה.

<נחמה רבנר: בהסכם השכר שלנו עמדנו על העניין הזה.

<זמירה מברך: אני יודעת שיש ועדה שעובדת על זה.

<זמירה מברך: כמו שתמר אמרה, אוטוטו יחתמו, אוטוטו יחתמו.

<זמירה מברך: אני לא ראיתי טיוטה של זה.

<זמירה מברך: אני יודעת שכשאנשים במכללה שלי צריכים לעלות בדרגה כזאת או אחרת, ואני לא מדברת על המשכורת, להתקדם ממרצה למרצה בכיר, לפרופסור חבר וכו' וכו', הקריטריונים פשוט לא דומים ולא נכונים.

<זמירה מברך: המכסות לא נכונות, הקריטריונים לקידום לא נכונים.

<זמירה מברך: כל הקריטריונים פשוט לא נכונים.

<זמירה מברך: אם ועדת החינוך יכולה עוד לעשות משהו, מצוין.

עמרם מצנע: אנחנו התכנסנו כדי לדבר על נושא מסוים.

עמרם מצנע: אנחנו לא יכולים בהזדמנות חגיגית זו - -

<זמירה מברך: זה קשור למעבר לות"ת, כי במעבר לות"ת דרגות הקידום יותאמו כנראה למה שקורה באוניברסיטאות, הן לא יהיו מה שיש במכללות.

<נחמה רבנר: אני רוצה לציין שהסתדרות המורים במהלך 3,4 השנים האחרונות עמדה על כך שהסכם השכר שייחתם יתאים לעולם של הות"ת, יתאים לעולם של דרגות קידום, יתאים לעולם של מעמד המורה, מעמד המרצה בעבודתו במכללה האקדמית לחינוך.

<נחמה רבנר: עד היום אנחנו עדיין לא חתמנו.

<נחמה רבנר: כל הסיפור של ההתאמות הזמניות, של להביא את המרצים לעולם שבו ייתנו להם את התנאים המתאימים למעבר, עד היום משרד האוצר, שלצערי הרב לא נוכח כאן, לא עושה את הדברים.

<זמירה מברך: הקריטריונים הזויים.

<קריאה: זה יקרה.

<נחמה רבנר: אני מקווה שזה יקרה - -

עמרם מצנע: אני רוצה לסכם ולומר את הדברים הבאים.

עמרם מצנע: אל"ף, קיימת החלטה ממשלתית של שר החינוך הקודם שי פירון ושל שר החינוך שלפניו.

עמרם מצנע: יש החלטה עקרונית על מעבר מכללות ההוראה אל תוך התחום של מל"ג, ות"ת.

עמרם מצנע: הסיכום העקרוני קיים, ההחלטה בתוקף.

עמרם מצנע: אנחנו גם סיכמנו - נכתוב את זה פעם נוספת - על כך שהתהליך יימשך.

עמרם מצנע: מידי שנה 2 עד 3 מכללות תעבורנה את התהליך לכניסה אל תוך העולם הזה.

עמרם מצנע: זה מחייב את המכללות השונות בעלות הפוטנציאל להתחיל להכין את עצמן, כדי שכשיצא הקול קורא הן יוכלו להתחרות.

עמרם מצנע: התהליך הזה נקבע, התהליך הזה קיים.

עמרם מצנע: בסוף הדרך מי שלא ייכנס לשם לא יתקיים.

עמרם מצנע: אני חושב שזה מהלך נכון.

עמרם מצנע: זאת רפורמה חשובה במציאות ישראלית.

עמרם מצנע: לאורך העשורים האחרונים אין כמעט רפורמות אמיתיות כי הן מאוד מורכבות.

עמרם מצנע: אנשים רוצים מאוד שינוי, אבל עד שהוא מגיע לפתח הדלת שלהם - - כפי שאתם מכירים את זה, בכל שינוי יש שברים ויש בעיות.

עמרם מצנע: רק בדיון הקודם עסקנו ברפורמה אחרת שקשורה במכינות הקדם אקדמיות.

עמרם מצנע: אני מקווה מאוד - במדינת ישראל אין דבר קבוע חוץ מבחירות פעם בכמה שנים - שכל המערכת, גם המקצועית וגם הפוליטית, תעמוד אחרי ההחלטה הזאת, כיוון שהיא החלטה נכונה.

עמרם מצנע: זה כיוון נכון, רק צריך להאיץ אותו ככל שאפשר.

עמרם מצנע: המעבר של מכללת בית ברל והקיבוצים הוא חשוב, הוא בעצם פותח את הדרך.

עמרם מצנע: כאשר אתה פותח את הדרך אתה כבר יוצר מתכונת, שלט, תקדימים לאפשרות הזאת להתקיים, על כן זה חשוב.

עמרם מצנע: אני מבקש, גדי ואייל, שתעשו את הכל - יש מספיק גורמים משתנים כל יום שלא תלויים בכם ובי שעלולים לטרפד את העניין - כדי שבסוף ינואר, מקסימום בשבוע ראשון של פברואר אפשר יהיה להיפגש במפגש חגיגי, לחתום ולצאת לדרך.

עמרם מצנע: אני מבין שגם הגורמים המקצועיים מבינים שהאיחוד הוא לא הכרח בלתי מתפשר.

עמרם מצנע: עובדה, גם מכללת ברל וגם הקיבוצים עשו כמה מהלכים עד שהוסכם שאין יתרון באיחוד הזה ושהוא בעייתי, לכן הן גם יוצאות לדרך כל אחת בפני עצמה.

עמרם מצנע: אני מניח שגם בעתיד יהיה נכון לעשות את האיחודים האלה, כי אחרת מי שיישאר בחוץ פשוט ייעלם מעל המפה הזאת.

עמרם מצנע: חשוב מאוד הקשר בין משרד החינוך לבין כל המוסדות שעוסקים בהכשרת מורים.

עמרם מצנע: אני לא חשבתי על זה, אייל, אבל יכול להיות שזה יחזק את הקשר של משרד החינוך עם האוניברסיטאות שעד היום היו קצת עצמאיות מידי בתחום הזה.

עמרם מצנע: נושא הכשרת המורים טומן בחובו את מעמד המורה וגם את השינויים הנדרשים לאורך זמן.

עמרם מצנע: מכללות ההוראה או מוסדות ההוראה להכשרת מורים צריכים להיות בעצם הקטר שמוביל את הקרונות.

עמרם מצנע: הרבה פעמים המורים שמגיעים מהמכללות מגלים בית ספר שונה ממה שהם חוו במשך שנות לימודיהם.

עמרם מצנע: כל מה שמיושם היום בתוך מערכת החינוך צריך להתחיל מהמקום שבו מכשירים את המורים, כך שזה בהחלט דבר חשוב ורצוי.

עמרם מצנע: אני בתקווה שהוא יתקיים.

עמרם מצנע: אני יכול רק לקוות שאנחנו נגיע תוך זמן קצר לסיום, לפחות של השלב הזה, ונתברך במורים יותר טובים, במערכת יותר נכונה.

עמרם מצנע: רשמנו לעצמנו את ההערות שלכם בעניין הזה.

עמרם מצנע: זאת בהחלט נקודה חשובה ונכונה.

עמרם מצנע: תימצא הדרך להיכנס גם עם המכללות הערביות.

עמרם מצנע: יש יותר מידי .

עמרם מצנע: הן מפוזרות ועם כל מיני בעיות.

עמרם מצנע: אני מניח שאפשר לפתור את זה.

עמרם מצנע: גדי, איפה אנחנו עומדים עם נצרת, חיפה?

<גדי פרנק: תיפתח מכינה, ככל הנראה, לקראת סוף החודש הזה.

<גדי פרנק: זה השלב הראשון.

<גדי פרנק: לגבי איזה ואיך ייפתחו קורסים אקדמיים בראשית שנת תשע"ו עוד אין מתווה סגור.

עמרם מצנע: חברים, תודה רבה.